stanford-oval/wikipedia huggingface dataset:
אליזבת אמהרסט הייל

| --- | --- |

 לידה:  1774 Walcot, הממלכה המאוחדת 
 פטירה:  18 ביוני 1826  (בגיל 52 בערך) קוויבק סיטי, קנדה 
 מקום קבורה:  Cim﻿etière Anglican Saint-Matthew 
 תחום יצירה:  ציור בצבעי מים 
 בן או בת זוג:  John Hale (3 באפריל 1799–?) 
 צאצאים:  Edward Hale, William Amhurst Hale, Jeffery Hale, Mary Hale 
 מספר צאצאים:  12 
 
אליזבת אמהרסט הייל, (באנגלית: Elizabeth Amherst Hale;‏ 1774 – 18 ביוני 1826) הייתה אמנית קנדית שחיה בקוויבק.
ביוגרפיה

בתם של ויליאם אמהרסט ואליזבת פטרסון, היא נולדה באנגליה וגדלה שם. הייל עברה לקנדה בשנת 1799 כאשר בעלה, ג'ון הייל, קצין בצבא הבריטי, הוצב בקוויבק סיטי. היא ידועה ברישומים ובציורי נופים שלה, במיוחד בצבעי מים של העיר החדשה יורק (טורונטו) ב-1804. במהלך מלחמת 1812 היא לקחה את ילדיה לאנגליה וחזרה לאחר סיום המלחמה. לאחר שבעלה רכש את המשרד של Sainte-Anne-de-la-Pérade, היא ציירה ספר סקיצות של הבניינים בנכס והסביבה.
בהערכה היסטורית, נכתב עליה שהביאה "אסתטיקה אצילית אנגלית" לקוויבק.
עבודתה של הייל נמצאת באוספים של הגלריה הלאומית של קנדה, גלריית האמנות של אונטריו, הספרייה והארכיון הלאומי של קנדה, מרכז התיעוד של יוזמת האמנים הקנדיים ובמוזיאון הלאומי לאמנויות יפות של קוויבק.
בנה אדוארד היה חבר במועצה המחוקקת של המחוז. בנה ג'פרי היה פילנתרופ בולט.
היא מתה בקוויבק סיטי ב-1826.
הערות שוליים

1 2  Landry, Pierre B (1987). "Amherst, Elizabeth Frances (Hale)". In Halpenny, Francess G (ed.). Dictionary of Canadian Biography. Vol. VI (1821–1835) (online ed.). University of Toronto Press.
↑  Coates, Colin M. (2000). The metamorphoses of landscape and community in early Quebec. McGill-Queen's University Press. p. 148
↑  Korda, Andrea (2006). "Femininity, the Picturesque, and the Canadian Landscape: The Drawings and Watercolours of Elizabeth Simcoe and Elizabeth Hale". Atlantis. 30 (2): 8–21.
↑  Christie, Nancy (2008). Transatlantic Subjects: Ideas, Institutions, and Social Experience in Post-Revolutionary British North America. McGill-Queen's Press. p. 136
↑  "Hale, Elizabeth Frances Amherst". Canadian Women Artists History Initiative.
| --- | --- |
בקרת זהויות :  PLWABN: 9812861670905606  GND: 124523579  ISNI: 0000 0000 7372 6428  LCCN: nb2003005601  VIAF: 10781618   WorldCat (עם VIAF): 10781618 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליזבת אמהרסט הייל".
ראשית טורונטו, 1804
איזאיי דוברובן

| --- | --- |

 לידה:  27 בפברואר 1894 ניז'ני נובגורוד, האימפריה הרוסית 
 פטירה:  9 בדצמבר 1953 (בגיל 59) אוסלו, נורווגיה 
 מקום קבורה:  Vår Frelsers gravlund 
 מוקד פעילות:  נורווגיה, האימפריה הרוסית, ברית המועצות 
 מקום לימודים:  הקונסרבטוריון של מוסקבה 
 סוגה:  מוזיקה קלאסית 
 כלי נגינה:  פסנתר 
 פרופיל ב-IMDb
 
איזאיי דוברובן (Issay Dobrowen; ‏15 בפברואר 1891–1953) היה פסנתרן, מלחין ומנצח יהודי-רוסי.
שמו המקורי היה יצחק זרחוביץ' באראבייצ'יק על פי גרסה אחת וישעיהו גוטווין על פי גרסה אחרת. הוא שינה את שמו פעמים אחדות עד שהגיע לגרסה הסופית, שבה התפרסם.
קורות חיים

דוברובן נולד בניז'ני-נובגורוד שברוסיה ולמד מוזיקה בקונסרבטוריון של מוסקבה. אחרי סיום לימודיו השתלם בנגינה אצל גודובסקי. בשנים הבאות כיהן כפרופסור בקונסרבטוריון וניהל את תיאטרון בולשוי המוסקבאי. משנת 1923 ניצח על תזמורות חשובות באירופה ובארצות הברית, ביניהן התזמורת הסימפונית של סן פרנסיסקו והתזמורת הסימפונית של גטבורג בשוודיה. בין השאר הוזמן לנצח גם על התזמורת הפילהרמונית הישראלית.
דוברובן כתב יצירות לפסנתר, המזכירות באופיין את המוזיקה של רחמנינוב. עוד חיבר קונצ'רטו לכינור ומוזיקה לתיאטרון.
במהלך הקריירה שלו ניגן את הסונאטה "אפאסיונאטה" של בטהובן לפני לנין, יצירה שהייתה בין החביבות על המנהיג הבולשביקי. דוברובן היה ידיד קרוב של הסופר הרוסי מקסים גורקי ושל חוקר הארצות הנורווגי הנודע פריטיוף ננסן.
דוברובן מת באוסלו, נורווגיה, בשנת 1953, בן 62.
אילומינה

| --- | --- |

 נתונים כלליים
 סוג:  חברה ציבורית (נאסד"ק: ILMN)
 בורסה:  נאסד"ק (28 ביולי 2000–ILMN) 
 מוטו:  Unlocking the Power of the Genome.
 תקופת הפעילות:  1998–הווה (כ־26 שנים)
 חברות בנות:  Advanced Liquid Logic  Illumina (United Kingdom) 
 מיקום המטה:  ארצות הברית סן דייגו, ארצות הברית
 ענפי תעשייה:  ביוטכנולוגיה
 עובדים:  9,250 
  
 www.illumina.com
 
אילומינה (באנגלית: Illumina) היא חברה אמריקאית שהוקמה באפריל 1998 המפתחת, מייצרת ומשווקת מערכות משולבות לניתוח שונות גנטית ותפקוד ביולוגי. החברה מספקת שורה של מוצרים ושירותים עבור שוקי ריצוף גנטי, קביעת גנוטיפ, ביטוי גנים ולמידת חלבונים. מטה החברה ממוקם בסן דייגו, קליפורניה.
הטכנולוגיה של אילומינה הפחיתה את עלות ריצוף הגנום האנושי ממחיר של מיליון דולר בשנת 2007 ל-4,000 דולר בשנת 2013. לקוחות החברה כוללים מרכזי מחקר גנומיים, חברות תרופות, מוסדות אקדמיים, ארגוני מחקרים קליניים וחברות ביוטכנולוגיה.
היסטוריה

אילומינה נוסדה באפריל 1998 על ידי דוד וולט, לארי בוק, ג'ון סטופלנגל, אנטוני צ'רניק ומארק צ'יי. בשנת 1999 רכשה אילומינה את חברת Spyder Instruments אשר פיתחה טכנולוגיה של סינתזה בתפוקה גבוהה. אילומינה השלימה את ההנפקה הראשונה שלה ביולי 2000.
החברה החלה להציע שירותי SNP genotyping בשנת 2001 והשיקה את המערכת הראשונה, BeadLab, בשנת 2002, באמצעות הטכנולוגיה GoldGate Genotyping. החברה מציעה כיום מוצרים מבוססי מערכי DNA ‏(microarray) ושירותים עבור מגוון בעיות הדורשות אנליזות גנומיות.
בינואר 2007 השלימה החברה את רכישת סולקסה (Solexa) אשר פיתחה טכנולוגיה של ריצוף גנטי. סולקסה עצמה רכשה את טכנולוגיית colony sequencing, אשר הומצאה בשנת 1997 בחברת Manteia Predictive Medicine.
בחודש יוני 2009 הודיעה החברה על השקת שירות ריצוף גנום אישי. הריצוף האישי הוצע בעומק של 30X עבור $ 48,000. שנה לאחר מכן ירד המחיר ל -19,500 דולר. נכון לחודש מאי 2011, אילומינה הפחיתה את המחיר ל -4,000 דולר.
עד 2010 מכרה החברה רק מכשירים שהוגדרו "לשימוש מחקרי בלבד". בתחילת 2010 קיבלה החברה את אישור ה-FDA למערכת ה-BeadXpress שלה לשימוש בבדיקות קליניות. המהלך היה חלק מהאסטרטגיה של החברה באותה עת לפתוח מעבדה CLIA שלה ולהתחיל להציע בדיקה גנטית קלינית בעצמה.
בינואר 2011 רכשה החברה את Epicenter ביוטכנולוגיות. בינואר 2012 סירבה אילומינה להצעת רכישה של Hoffmann-La Roche, לפי שווי של 6.8 מיליארד דולר.
בשנת 2014, החברה הודיעה על המוצר, HiSeq X Ten, העתיד לספק בריצוף גנום שלם עבור $ 1000. החברה טענה כי ארבעים מכונות כאלה יוכלו לרצף יותר גנומים בשנה אחת מאשר שיוצרו על ידי כל המכונות האחרות עד כה. בחודש ינואר 2014, אילומינה כבר החזיקה 70 אחוזים מהשוק מכונות ריצוף גנום. יותר מ -90% מכל נתוני ה- DNA שהופקו, הופקו על ידי מכונות אילומינה.
ב-2015 ביצעה החברה ספין-אוף של פעילותה בתחום טכנולוגיה לגילוי מוקדם של סרטן בבדיקות דם לחברה בשם Grail, בה המשיכה להחזיק בכ-20% מהמניות. ב-2020 הודיעה אילומינה על רכישת שאר המניות ב-Grail, אך מהלך זה נמצא בבחינה של הגבלים עסקיים.
בנובמבר 2018 הודיעה החברה על רכישת חברת Pacific Biosciences תמורת 1.2 מיליארד דולר, אך מהלך זה נבלם על ידי רשויות ההגבלים העסקיים והעסקה נזנחה.
בספטמבר 2022 השיקה אילומינה את המכשירים NovaSeq X ו-NovaSeq X Plus. ה-NovaSeq X Plus יכול לרצף כ-20,000 גנומים בשנה (לעומת 7,500 בשנה בדגמים הקודמים) ולייצר עד 16Tb של נתונים בכל הפעלה.
מאבקים משפטיים

בשנת 2010, אוניברסיטת קורנל הגישה תביעה נגד אילומינה וטענו כי מערכי ה-DNA ‏(microarray) שלה מפרים שמונה פטנטים המוחזקים על ידי האוניברסיטה. בשנת 2017, אוניברסיטת קורנל ניסתה להגיע להסדר עם אילומינה על בסיס הונאה ומצג שווא.
בחודש פברואר 2016, הגישה החברה תביעה נגד אוקספורד Nanopore Technologies העוסקת בתעלות מרצפות. אילומינה טענה כי אוקספורד הפרה את פטנטיה. באוגוסט 2016 הצדדים הגיעו להסדר.
הערות שוליים

↑  Deloitte, At Illumina, Breaking Down Barriers to Democratize Genomics, WSJ (באנגלית אמריקאית)
↑  Illumina Unveils Revolutionary NovaSeq X Series to Rapidly Accelerate Genomic Discoveries and Improve Human Health, emea.illumina.com (באנגלית)
↑  staff reporter, Illumina and Oxford Nanopore Settle Patent Infringement Lawsuit, genomeweb.com, ‏25 ב-אוגוסט, 2016
| --- | --- |
בקרת זהויות :  ISNI: 0000 0004 0507 3954  LCCN: no2009027807   WorldCat (עם LCCN): no2009-027807
אליפות אוקיאניה בכדורגל נשים 1986

| --- | --- |
 מארחת:  ניו זילנד ניו זילנד
 תקופת התחרות:  29 במרץ 1986 – 5 באפריל 1986 (8 ימים) 
 מספר משתתפות:  4
 הזוכה:  טאיוואן טאיוואן
 מספר משחקים:  8
 מספר שערים:  16 (2 בממוצע למשחק)
 מלכת השערים:  טאיוואן ליו יו-צ'ו (3 שערים)
 → 19831989 ←
 
אליפות אוקיאניה בכדורגל נשים 1986 (באנגלית: 1986 OFC Women's Championship) היא המהדורה השנייה של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-29 במרץ עד ה-5 באפריל 1986.
באליפות היו אמורות לשחק ארבע נבחרות - שלוש מאוקיאניה ואחת מאסיה, אך נבחרת פפואה גינאה החדשה ביטלה את השתתפותה לפני הפתיחה. במקומה, שלחה המארחת ניו זילנד שלחה שתי נבחרות לאליפות - הנבחרת הראשונה ואת נבחרת המילואים.
האליפות נערכה בפורמט של שלב בתים אחד ושלב נוקאאוט. שתי הנבחרות שדורגו ראשונות בסוף הבית המוקדם העפילו למשחק הגמר, ושתי הנבחרות שסיימו אחריהן העפילו למשחק מכריע על המקום השלישי. במשחק הגמר נפגשו אוסטרליה וטאיוואן - נציגתה של אסיה. בסיום המשחק, שנערך בכרייסטצ'רץ', ניצחה טאיוואן 1-4 וזכתה בטורניר בפעם הראשונה בתולדותיה.
סיבוב ראשון

| נבחרת | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| טאיוואן טאיוואן | 3 | 3 | 0 | 0 | 4 | 1 | 3+ | 6 |
| אוסטרליה אוסטרליה | 3 | 2 | 0 | 1 | 3 | 2 | 1+ | 4 |
| ניו זילנד ניו זילנד | 3 | 1 | 0 | 2 | 3 | 3 | 0 | 2 |
| ניו זילנד ניו זילנד ב' | 3 | 0 | 0 | 3 | 1 | 5 | 4– | 0 |
| 0 | 1 | 2 | 3 | 4 |
| --- | --- | --- | --- | --- |
| 29 במרץ 1986 | ניו זילנד ניו זילנד ב' | 0–1 | טאיוואן טאיוואן | כרייסטצ'רץ' |
| 29 במרץ 1986 |  |  |  | כרייסטצ'רץ' |
| 0 | 1 | 2 | 3 | 4 |
| --- | --- | --- | --- | --- |
| 29 במרץ 1986 | ניו זילנד ניו זילנד | 0–1 | אוסטרליה אוסטרליה | כרייסטצ'רץ' |
| 29 במרץ 1986 |  |  |  | כרייסטצ'רץ' |
| 0 | 1 | 2 | 3 | 4 |
| --- | --- | --- | --- | --- |
| 31 במרץ 1986 | טאיוואן טאיוואן | 1–0 | אוסטרליה אוסטרליה | כרייסטצ'רץ' |
| 31 במרץ 1986 |  |  |  | כרייסטצ'רץ' |
| 0 | 1 | 2 | 3 | 4 |
| --- | --- | --- | --- | --- |
| 31 במרץ 1986 | ניו זילנד ניו זילנד | 2–0 | ניו זילנד ניו זילנד ב' | כרייסטצ'רץ' |
| 31 במרץ 1986 |  |  |  | כרייסטצ'רץ' |
| 0 | 1 | 2 | 3 | 4 |
| --- | --- | --- | --- | --- |
| 2 באפריל 1986 | ניו זילנד ניו זילנד | 1–2 | טאיוואן טאיוואן | כרייסטצ'רץ' |
| 2 באפריל 1986 |  |  |  | כרייסטצ'רץ' |
| 0 | 1 | 2 | 3 | 4 |
| --- | --- | --- | --- | --- |
| 2 באפריל 1986 | ניו זילנד ניו זילנד ב' | 1–2 | אוסטרליה אוסטרליה | כרייסטצ'רץ' |
| 2 באפריל 1986 |  |  |  | כרייסטצ'רץ' |
שלב הנוק-אאוט > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 4 באפריל 1986 |  ניו זילנד | 0-0‏ה | ניו זילנד ניו זילנד ב' | כרייסטצ'רץ' |
| 4 באפריל 1986 |  |  |  | כרייסטצ'רץ' |
|   |   | תוצאת פנדלים |   |   |
|   |  | 3–1 |  |   |
שלב הנוק-אאוט > גמר

| 0 | 1 | 2 | 3 | 4 |
| --- | --- | --- | --- | --- |
| 4 באפריל 1986 |  טאיוואן | 1-4 |  אוסטרליה | כרייסטצ'רץ' |
| 4 באפריל 1986 |  |  |  | כרייסטצ'רץ' |
אילומינטי (קומיקס)

| --- | --- |

האילומינטי, כפי שהופיעו על עטיפת החוברת New Avengers Vol.3 #28 מדצמבר 2014. אמנות מאת אלן דייוויס, מארק פארמר ובראד אנדרסון
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  אילומינטי גיבורי-על: New Avengers #7 (יולי 2005) האילומינטי של הברדס: Illuminati #1 (נובמבר 2015)
 יוצרים:  בריאן מייקל בנדיס סטיב מקניבן
 מידע
 סטטוס:  לא פעיל
 בסיס:  נייד, בעבר: נקרופוליס ואקאנדה, מגדל האוונג'רס, בניין בקסטר, פאנטיים בע"מ
 חברוּּת לשעבר בקבוצה:  האילומינטי של סטארק: איירון מן, צ'ארלס אקסבייר, נאמור, חזיז שחור, מיסטר פנטסטיק, דוקטור סטריינג', מדוזה, קפטן אמריקה, הפנתר השחור, חיה, דוק גרין, קפטן בריטניה, אמדאוס צ'ו, יילוג'אקט האילומינטי של הברדס: הברדס (מנהיג), סילבי לאשטון/מכשפת, טיטניה, האיש הסופג, ת'נדרבול, ויירלווינד, הדעתן המטורף, הנמלה השחורה
אילומינטי (באנגלית: Illuminati, על שם האילומינטי) הוא שמן של שתי קבוצות בדיונית של גיבורי-על ונבלי-על, המופיעות בחוברות הקומיקס ביקום מארוול קומיקס. הקבוצה המקורית הופיעה לראשונה בחוברת New Avengers #7 מיולי 2005, ונוצרה על ידי הכותב בריאן מייקל בנדיס והמאייר סטיב מקניבן.
הקבוצה הראשונה היא צוות שמטרתו לטפל באיומים שונים על כדור הארץ ויקום מארוול, מה שהוביל לאירועי "מלחמת-עולם הענק הירוק" בין היתר. הקבוצה מונה "נציגים" מתחומים שונים, ביניהם נציגי אטלנטיס, הבלתי אנושיים, המוטאנטים וצדדים מיסטיים ומדעיים ביקום מארוול. בפעולותיהם הם התעמתו הן עם איומים אנושיים דוגמת הברדס, אך לרוב באיומים קוסמיים דוגמת הביונדר וגיבורים ונבלים מיקומים אחרים. הקבוצה השנייה היא קבוצת נבלי-על בהנהגת הברדס, שמטרתה להשתוות לנבלים "בליגה הגדולה" ולהשתלט על העולם.
הופעת הלייב אקשן הראשונה של הקבוצה הייתה בסרט היקום הקולנועי של מארוול "דוקטור סטריינג' בממדי הטירוף". קבוצה זו כוללת את קארל מורדו (בגילומו של צ'ואיטל אג'יופור), קפטן קרטר (בגילומה של היילי אטוול), חזיז שחור (בגילומו של אנסון מאונט), קפטן מארוול (בגילומה של לשאנה לינץ'), ריד ריצ'רדס (בגילומו של ג'ון קרסינסקי) וצ'ארלס אקסבייר (בגילומו של פטריק סטיוארט).
ביוגרפיה בדיונית > הקמה, פעולות ראשונות, מלחמת אזרחים

לאחר מלחמת קרי-סקרול, איירון מן (המייצג את האוונג'רס) כינס את מיסטר פנטסטיק (המייצג את המדע וארבעת המופלאים), נאמור (המייצג את אטלנטיס), חזיז שחור (המייצג את הבלתי אנושיים), צ'ארלס אקסבייר (המייצג את המוטאנטים והאקס-מן), דוקטור סטריינג' (המייצג את הצד המיסטי של היקום) ואת הפנתר השחור (נציג ואקאנדה) בוואקאנדה, כדי להקים קבוצה שתמנע ממקרים כמו מלחמת קרי-סקרול לחזור על עצמם, בדומה לאומות המאוחדות. אמנם הם דחו הקמת ארגון גיבורי-על גדול, אך כולם פרט לפנתר השחור הסכימו לבצע את הרעיון בעצמם.
הקבוצה - האילומינטי - נסעו לעולם הבית של גזע הסקרול, שעדיין התאוששו מתבוסתם במלחמה נגד הקרי. הם הזהירו את הסקרולים לא לתקוף את כדור הארץ, אך נפלו בשבי ונותחו מבחינה פיזית, גנטית, טכנולוגית ועוד עד שאיירון מן הוביל בריחה. הם הסכימו כי התקפה נוספת תהיה בלתי נמנעת, בעוד אימפריית הסקרול החלה לעשות שימוש בנתונים. הם שיבטו את חברי הקבוצה, ובכך החלו את פלישתם.
מיסטר פנטסטיק הוביל את האילומינטי למציאת כל יהלומי האינסוף, אך לאחר שנכשלו במחיקתם מהקיום וננזפו בידי הצופה, הם החליטו לחלק את היהלומים ביניהם. הם הצליחו לשכנע את הביונדר להגלות את עצמו, ונפגשו עם ילד מארוול והסנטרי. מנהלת סוכנות S.H.I.E.L.D מריה היל נגשה אל איירון מן בעניין הענק הירוק, שהשתולל בלאס וגאס. איירון מן העלה הצבעה לגירוש הענק מכדור הארץ, שבה הוחלט כי אכן יגורש (נאמור התנגד ואקסבייר נעדר).
למרות שהחליטו לא להיפגש יותר, איירון מן כינס את הקבוצה - ללא אקסבייר, שגלה לסקוטלנד לאחר "בית אם" - כדי להציג בפניהם את חוק רישום העל-אנושיים, וניסה לשכנע אותם לתמוך בחוק. כל חברי הקבוצה התעלמו או התנגדו לטענותיו, פרט למיסטר פנטסטיק. למעשה, היחידים שהשתתפו בסכסוך היו איירון מן ומיסטר פנטסטיק; דוקטור סטריינג' היה נייטרלי, חזיז שחור והבלתי אנושיים נלחמו בארצות הברית, ונאמור התערב במידה קטנה כדי לנקום את מותה של נאמוריטה ולתמוך לזמן קצר באוונג'רס הסודיים.
ביוגרפיה בדיונית > מלחמת-עולם הענק הירוק

כפי שנאמור הזהיר, הענק הירוק חזר לכדור הארץ, מלווה בקבוצת וורבאונד ונחוש לנקום באילומינטי. הוא הביס את חזיז שחור (שהתגלה כמתחזה סקרול בהמשך), הטיל מצור על ניו יורק כדי להביא אליו את איירון מן, דוקטור סטריינג' ומיסטר פנטסטיק. הוא הלך לאחוזת אקס, נלחם ברבים מהאקס-מן, אך חס על אקסבייר כשגילה על מות רבים מהמוטאנטים. לאחר שהשתלט על מנהטן, הענק הותקף בידי איירון מן בחליפת האלקבאסטר משודרגת, וניצח. פנטסטיק הובס למרות סיוע מצד ארבעת המופלאים, ודוקטור סטריינג' הובס גם הוא למרות שנשלט זמנית בידי זום. הוא משתיל בארבעת חברי הקבוצה דסקיות ציות ומשסה אותם זה בזה במדיסון סקוור גארדן, כשלפתע הסנטרי מגיע, ומצליח להחזיר אותו ואת הענק לצורתם האנושיות. הענק כברוס באנר מביס את הסנטרי כרוברט ריינולדס, חוזר לצורתו הענקית, אך מנוטרל בידי לוויינים תוצרת איירון מן שהוציאו ממנו את אנרגיית הגמא. האילומינטי נוקו מאחריות, וזאת בגלל עדותו של חבר הוורבאונד מיק.
ביוגרפיה בדיונית > פלישה סודית, הברדס, אוונג'רס נגד אקס-מן

בתחילת פלישת הסקרול, איירון מן כינס את האילומינטי כדי להציג בפניהם את גופת הסקרול שהתחזתה לאלקטרה. אחרי שאמר כי הוא חושש שהם אחריהם, חזיז שחור אישש את טענותיו כשהתגלה כמתחזה סקרול ותקף אותם. נאמור הרג אותו, והם התפזרו. כל אחד מחברי הקבוצה השתתף בפלישה, שגררה אחריה את שלטונו של נורמן אוסבורן - שהקים את הקאבאל, קבוצת אנטיתזה לאילומינטי שכללה בתוכה את נאמור.
הקבוצה התאחדה והצטרפה לאוונג'רס כדי לנטרל את הברדס, שצד אחר יהלומי האינסוף. קפטן אמריקה - שהצטרף בקרב עם הברדס - כינס את הקבוצה במהלך הסכסוך בין האוונג'רס לאקס-מן, כדי לשכנע את נאמור בעל כוח הפניקס לחדול ממעשיו. הישיבה התפזרה, ונאמור הגיע לאחר שכולם עזבו. הקפטן הורה לו להיכנע, אך הוא סירב והודה כי הוא מכבד את הקפטן כחבר ובעל ברית.
ביוגרפיה בדיונית > כרך שלישי > יקומים מתנגשים

לאחר שפורטל ליקום אחר נפתח בוואקאנדה, הפנתר השחור נתקל בברבור שחור המסתורית שניסתה להשמיד את היקום שעמד להתנגש עם יקום מארוול המרכזי. כאשר הבין כי שני יקומים מתנגשים, הפנתר לכד את ברבור שחור, קרא לקבוצה והצטרף אליהם. כמו כן, חיה הצטרף לפי צוואתו של אקסבייר. הקבוצה השתמשה בכפפת האינסוף כדי להקנות ליקומם יותר זמן, אך כל יהלומי האינסוף פרט ליהלום הזמן הושמדו. קפטן אמריקה עזב, ודוקטור סטריינג' מחק את המאורעות מזיכרונותיו. הם החלו לגבש רעיונות לטיפול בהתנגשויות נוספות, וכאשר התנגשות נוספת קרתה, הם נסעו ליקום האחר כדי לבדוק האם יוכלו לפנות אנשים לפני ההרס.
שם, הם גילו כי גלקטוס מיקום זה מתכנן להשמיד את יקומם כדי להציל את שלו. הם נלחמו במבשרו טראקס הנאור האמיתי, כשלבסוף גלקטוס אכל את כדור הארץ של יקומו כדי לשים סוף להתנגשות. אילומינטי לקחו את טראקס איתם, וגילו מברבור שחור כי הפלישות נוצרו מהיווצרותו של "המשמיד הגדול" - ראבום אלאל. הם מנעו התנגשות שתוכננה בידי קבוצת "משרטטי המפות" בלאטבריה באמצעות מערכת אנטי חומר והצילו את יקומם.
ביוגרפיה בדיונית > כרך שלישי > אינסופיות

כאשר תאנוס והמסדר השחור הגיעו לכדור הארץ ודרשו מחווה תמורת הישרדות האנושות, חזיז שחור חשף בפני האילומינטי כי דרישתו של תאנוס היא ראשיהם של כל הבלתי אנושיים בגילאי 16-22 ככיסוי לחיפוש בנו הבלתי אנושי. באמצעות קודקס טריגן, הם יצאו לחפש אחר בנו של תאנוס, אך התעכבו בגלל התנגשות באוסטרליה. לפני שקיבלו החלטה מה לעשות, פרט מגזע האלפאס מהיקום המתנגש והוביל אותם לבנאים מאותו יקום, שלאחר הסבר על התמוטטות המרחב שבין היקומים ביקשו מהאילומינטי להרוס את כדור הארץ ביקומם. עם שובם לכדור הארץ, הם גילו כי תאנוס פלש לוואקאנדה, ובעזרת חזיז שחור הלכוד קיבל גישה לפצצות האנטי-חומר.
כאשר הקבוצה הגיעה לחדר הפצצות, הם נתקלו בעל-ענקית מהמסדר השחור, ששיסתה בהם את חזיז שחור הנשלט מוחית. לפתע מקסימוס הופיע, הפעיל את אחת הפצצות, והורה ל-לוקג'או להעביר את הפצצה ואת על-ענקית משם במהירות. לאחר שהחזירו אליהם את חזיז שחור, הקבוצה נסעה לגרינלנד כדי לעזור להביס את תאנוס, שנלכד בידי בנו בכלא ענברי. איירון מן לקח אליו את תאנוס לכאורה כדי לטפל בו, אך בסתר הסתיר אותו בנקרופוליס ואקאנדה.
ביוגרפיה בדיונית > כרך שלישי > ההתנגשות מארץ-4290001

ההתנגשות הבאה הציבה את האילומינטי נגד קבוצת "החברה הגדולה" מארץ-4290001, שהייתה מסוגלת למנוע את הרס כדור-הארץ ללא שפיכות דמים. הקבוצה היא מקבילה לקבוצת ליגת הצדק וחברי הקבוצה כוללים מאפיינים מחברי ליגת הצדק; אל השמש הוא סופרמן, נורן הוא דוקטור פיית, הג'וביאני הוא הצייד ממאדים, הרוכב הוא באטמן, חסרת-הגבולות היא הפלאש ודוקטור ספקטרום היא גרין לנטרן. האילומינטי ניסו לשכנע את החברה לעזור להם, אך הם פקפקו בכוונותיהם. בידיעה כי תהיה שפיכות דמים ובכוונה לחסוך זמן, נאמור התחיל את הקרב.
למרות שבתחילה החברה הגדולה הובילו, דוקטור סטריינג' תקף אותם עם שד שהרג את רובם, פרט לדוקטור ספקטרום ואל השמש שנפצעו באופן אנוש. כשהאילומינטי עזבו, אל השמש התחנן כי לא יהרסו את כדור הארץ, ללא הצלחה, ונשאר ביקומו כדי למות עם חבריו. דוקטור ספקטרום עזבה לארץ-616, והקבוצה החליטה להפעיל את פצצות האנטי-חומר. מיסטר פנטסטיק והפנתר השחור לא הצליחו להפעיל את הפצצות מתוך רחמים לאזרחים, אך נאמור לחץ על ההדק והרג מיליונים. בעימות עם נאמור, המצב בין הפנתר לנאמור הסלים כשנאמור הודה שהוא זה שהוביל את המסדר השחור לוואקאנדה. בעקבות כך, הוא פוטר מהצוות.
הערות שוליים

↑  New Avengers Illuminati #1
1 2  New Avengers Illuminati Vol.2 #1
↑  New Avengers #44
↑  New Avengers Illuminati Vol.2 #2-4
↑  Planet Hulk
↑  World War Hulk #1-5
↑  New Avengers Illuminati Vol.2 #5
↑  Secret Invasion #1-8
↑  Avengers Vol.4 #7-12
↑  New Avengers Vol.2 #29
↑  New Avengers Vol.3 #1-6
↑  New Avengers Vol.3 #9-11
↑  Infinity #5-6
↑  New Avengers Vol.3 #13.INH-22
↑  Avengers Vol.5 #28
↑  Original Sin #3
↑  Avengers Vol.5 #29
↑  Avengers Vol.5 #34
↑  New Avengers Vol.3 #24
↑  Avengers Vol.5 #35
↑  New Avengers Vol.3 #25
1 2  New Avengers Vol.3 #29
1 2  Avengers Vol.5 #40
↑  Avengers Vol.5 #39
↑  New Avengers Vol.3 #28
↑  Avengers Vol.5 #41
↑  New Avengers Vol.3 #30
↑  Avengers Vol.5 #42
↑  New Avengers Vol.3 #31
↑  New Avengers Vol.3 #33
↑  New Avengers Vol.3 #32
↑  Avengers Vol.5 #43
↑  Avengers Vol.5 #44
אחוזת מודיאנו

| --- | --- |

חזית צפונית-מזרחית
 מידע כללי
 סוג:  מבנה מגורים ומוזיאון
 שימוש:  מוזיאון לאומי לפולקלור של מקדוניה
 על שם:  משפחת מודיאנו 
 כתובת:  סלוניקי 
 מיקום:  סלוניקי
 מדינה:  יוון
 בעלים:  הגביר יעקב מודיאנו
 הקמה ובנייה
 תקופת הבנייה:  1905–1906
 תאריך פתיחה רשמי:  1905 
 אדריכל:  אלי מודיאנו
 סגנון אדריכלי:  אקלקטי
 מידות
 שטח:  1,200 מ"ר
 קומות:  4
 קואורדינטות:  40°36′37″N 22°57′08″E﻿ / ﻿40.610171°N 22.952151°E﻿ / 40.610171; 22.952151
 he
 
אחוזת מודיאנו (ביוונית: Έπαυλη Μοδιάνο) הוא מבנה מגורים מפואר שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון.
מאז 1970 המבנה משמש כמוזיאון הלאומי לפולקלור של מקדוניה היוונית. המבנה ממוקם בסלוניקי, בשדרות וסיליסיס אולגאס, ברובע אקסוכון.
היסטוריה

האחוזה נבנתה בשנת 1906 לפי התכנון הארכיטקטוני של האדריכל אלי מודיאנו, בנו של בעל האחוזה הגביר היהודי-איטלקי יעקב (ג'קוב) מודיאנו שהיה בתחילת המאה ה-20 ראש הקהילה היהודית בסלוניקי ואחד משבעת טובי העיר.
ארכיטקטורה

האחוזה היא אחת הדוגמאות הבודדות בסלוניקי, לבית בורגני בסגנון אקלקטי. האדריכל, אלי מודיאנו הוסיף לסגנונו האקלקטי - בעיקר על המעקות ודלתות המתכת של הכניסה הראשית - אלמנטים של אר נובו, הזרם האמנותי החדש שהיווה השראה לאדריכל במהלך לימודיו באקול סנטרל פריז ובתכנון מבנים ארכיטקטוניים.
תצורת החזיתות מאופיינת בחלוקה ל-3 מרכיבים: בסיס-תיכון-כותרת (חלק עליון), עם סיתות אבן לא סדיר בבסיס, מסדים גלויים ופתחים גדולים בחזית הדרומית-מערבית. המבנה בעל ארבעה מפלסים, בשטח כולל של 1,200 מ"ר. כל מפלס מכיל חלל מרכזי גדול בצורת מתומן, שסביבו חדרי המגורים בצורה א-סימטרית.
אסימטריה זו, הבאה לידי ביטוי בשני סוגי החזיתות, אופיינית לאדריכלות האקלקטית אך גם לציוריות (פִּיטוֹרֶסְקִי) (אנ'). חזית מקורה בת שתי קומות מחברת את החזית הדרומית והמערבית לרצף אחד ובו עמודים וקשתות אליפטיות מסביב. ה"אכסדרה" (גלריה) הדו-קומתית הזו, המשקיפה על הים ממערב ועל רכס האולימפוס מדרום, הפכה את האחוזה לייחודית ונבדלת מאחוזות אחרות בסלוניקי.
שימושים

האחוזה נבנתה בשנת 1906 עבור הגביר יעקב מודיאנו ומשפחתו. ב-1913, מיד לאחר כיבוש סלוניקי על ידי יוון, הוא נקנה על ידי הממשלה היוונית וניתן לקונסטנטינוס הראשון, מלך יוון ולמשפחת המלוכה. לאחר מכן הוא ניתן למפקד העליון של מקדוניה, ושימש כמבנה מגורים של המלך גאורגיוס השני.
בשנת 1947 הוקם בבניין בית הספר לרפואה צבאית ובתחילת שנות ה-60 בית הספר לתאולוגיה. בשנת 1970 החל לשמש כמוזיאון לפולקלור ואתנולוגיה של מקדוניה.
ראו גם

אחוזת אלאטיני
הערות שוליים

↑  שיחות על יהודי שאלוניקי 1430–1943, חלק ט"ו: בואם של הפראנקוס, מינה רוזן.
↑  הגביר יעקב מודיאנו, ראש עדת ישראל בסאלוניק, עיתון חבצלת 6 במאי 1898, באתר עיתונות יהודית היסטורית.
↑  הקבלייר יעקב מודיאנו, עיתון החירות 15 ביוני 1910, באתר עיתונות יהודית היסטורית.
אחוזת מודיאנו בתחילת המאה ה-20
אלמנטים של "אר נובו" בחלון של אחוזת מודיאנו.
אחוזת מודיאנו, חזית דרומית-מערבית
אליפות אוקיאניה בכדורגל נשים

| --- | --- |
 ענף:  כדורגל
 תאריך ייסוד:  1983
 ארגון מפעיל:  OFC
 מספר מתמודדים:  4
 יבשת:  אוקיאניה
 זוכה:   פפואה גינאה החדשה
 הכי הרבה זכיות:   ניו זילנד (שש זכיות)
 אתר רשמי
 
אליפות אוקיאניה בכדורגל נשים היא טורניר כדורגל נשים בינלאומי הנערך בין החברות ב-OFC, התאחדות הכדורגל של אוקיאניה. הטורניר נערך בכל 4 שנים החל משנת 1983.
לאורך ההיסטוריה, היה הפרש גדול בין נבחרת אוסטרליה ונבחרת ניו זילנד לבין שאר נבחרות האיים המקומיים שהתחרו נגדן. ניו זילנד זכתה באליפות בשנים 1983 ו-1991, ואילו אוסטרליה זכתה בה בשנים 1994, 1998 ו-2003. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה ניו זילנד לנבחרת המובילה ביבשת וזכתה בכל האליפויות שהתקיימו מאז (למעט ב-2022 אז לא לקחה חלק).
מאז שנת 1991, זוכת הטורניר מעפילה אוטומטית לגביע העולם לנשים.